**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2015 M. vasario 19 D. SPRENDIMO NR. T2-22 „DĖL licencijų verstis MAŽMENINe PREKYBa ALKOHOLINIAIS GĖRIMAIS IŠDAVIMO TVARKOS APRAŠO PATVIRTINIMO“ PANAIKINIMO**

1. **Sprendimo projekto esmė, tikslai ir uždaviniai.**

Dėl Lietuvos Respublikos alkoholio kontrolės įstatymo (toliau – Įstatymas) pakeitimų, įsigaliojusių nuo 2015 m. lapkričio 1 d., tarybos sprendimo projektu siūloma pripažinti netekusiu galios Klaipėdos miesto savivaldybės tarybos 2015 m. vasario 19 d. sprendimą Nr. T2-22 „Dėl licencijų verstis mažmenine prekyba alkoholiniais gėrimais išdavimo tvarkos aprašo patvirtinimo“ (toliau – Sprendimas).

Pagal iki 2015-11-01 galiojusią Įstatymo 16 straipsnio 5 dalies nuostatą savivaldybių taryboms buvo suteikta teisė nustatyti Mažmeninės prekybos alkoholiniais gėrimais licencijų išdavimo tvarką. Nuo 2015-11-01 ši teisė panaikinta ir minėto straipsnio 5 dalimi nustatyta, kad „***licencijų išdavimo savivaldybėse veiksmus koordinuoja ir jų stebėseną atlieka Narkotikų, tabako ir alkoholio kontrolės departamentas“.***

1. **Projekto rengimo priežastys ir kuo remiantis parengtas sprendimo projektas.**

Tarybos sprendimo projektas parengtas atsižvelgiant į Vyriausybės atstovo Klaipėdos apskrityje tarnybos pateiktą 2015-12-29 teikimą Nr. (5.1)-TR-37 dėl Sprendimo galiojimo panaikinimo, nes nebeatitinka šiuo metu galiojančio Įstatymo reikalavimų, taip pat prieštarauja Lietuvos Respublikos viešojo administravimo įstatymo 3 straipsnio 1 ir 4 punktuose įtvirtintiems įstatymo viršenybės bei nepiktnaudžiavimo valdžia principams.

**3. Kokių rezultatų laukiama.**

Pripažinus netekusiu galios Sprendimą, Klaipėdos miesto savivaldybėje dėl licencijų verstis mažmenine prekyba alkoholiniais gėrimais išdavimo bus vadovaujamasi galiojančiais Lietuvos Respublikoje teisės aktais.

**4. Sprendimo projekto rengimo metu gauti specialistų vertinimai.**

Sprendimo projektas suderintas su Savivaldybės administracijos Teisės skyriaus specialistais. Neigiamų vertinimų nėra, sprendimo projektui pritarta.

**5**. **Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

 Teigiamos pasekmės – bus pripažintas negaliojančiu Klaipėdos miesto savivaldybės teisės aktas, kuris neatitinka šiuo metu galiojančio Įstatymo.

 PRIDEDAMA:

1. Vyriausybės atstovo Klaipėdos apskrityje tarnybos 2015-12-29 teikimas Nr. (5.1)-TR-37, 1 lapas;

2. Lietuvos Respublikos alkoholio kontrolės įstatymo išrašas, 1 lapas;

3. Klaipėdos miesto savivaldybės tarybos 2015 m. vasario 19 d. sprendimas Nr. T2-22 „Dėl licencijų verstis mažmenine prekyba alkoholiniais gėrimais išdavimo tvarkos aprašo patvirtinimo“, 1 lapas.

Licencijų, leidimų ir vartotojų teisių apsaugos skyriaus vedėja Jolanta Uptienė